Halep a învins-o pe sora mai mare a liderului WTA, Serena Williams, după 61 de minute, urmând a evolua în premieră împotriva compatrioatei ei Alexandra Dulgheru, care a trecut, tot joi, de rusoiaca Ekaterina Makarova, locul 8 WTA, cu scorul de 6-4, 6-3.

Simona Halep s-a mai întâlnit de trei ori cu Venus Williams, de fiecare dată impunându-se aceasta din urmă, în 2012 la Madrid, scor 6-1, 4-6, 7-6 (6), tot în 2012, la Roma, scor 6-3, 6-4 şi în 2013, la Tokyo, scor 4-6, 7-5, 6-3.

Accederea în sferturile de finală ale competiţiei de la Foro Italico este recompensată cu un premiu de 46.000 de euro şi cu 190 de puncte WTA.

A treia româncă prezentă pe tabloul principal al turneului de la Roma, Irina-Camelia Begu, locul 31 WTA, va evolua împotriva Victoriei Azarenka (Belarus), locul 29 WTA, în ultimul meci de pe Arena Centrală, meciul fiind programat să înceapă nu înainte de ora 22.00.